CELEX: 32016R0472
Language: et
Date: 2016-03-31 00:00:00
Title: Komisjoni rakendusmäärus (EL) 2016/472, 31. märts 2016, millega muudetakse määrust (EL) nr 72/2010 seoses mõiste „komisjoni inspektor” määratlusega (EMPs kohaldatav tekst)

1.4.2016   
            
            
               ET
            
            
               Euroopa Liidu Teataja
            
            
               L 85/28
            
         KOMISJONI RAKENDUSMÄÄRUS (EL) 2016/472,
   31. märts 2016,
   millega muudetakse määrust (EL) nr 72/2010 seoses mõiste „komisjoni inspektor” määratlusega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002 (1), eriti selle artiklit 15,
   ning arvestades järgmist:
   
               (1)
            
            
               Euroopa Majanduspiirkonna lepingus (2), eelkõige selle XIII lisas on sätestatud, et Euroopa Vabakaubanduse Assotsiatsiooni (EFTA) kuuluvad EMP liikmesriigid peavad rakendama lennundusjulgestuse ühiseid põhistandardeid ja EFTA järelevalveamet peab tegema kõnealustes liikmesriikides kontrolle. Selleks et veelgi ühtlustada ühiste põhistandardite rakendamist, peaks komisjonil olema võimalus kaasata oma lennundusjulgestuse inspekteerimisrühmadesse kvalifitseeritud eksperte EFTA järelevalveametist ja EFTA liikmesriikidest.
            
         
               (2)
            
            
               Euroopa Tsiviillennunduse Konverentsi (ECAC) peasekretariaat koordineerib lennundusjulgestuse auditeid ECACi liikmesriikides, et tagada vastavus lennundusjulgestuse standarditele. Selleks et tõhustada peasekretariaadi ja komisjoni vahelist parimate tavade vahetamist lennundusjulgestuse valdkonnas, peaks komisjonil olema võimalus kaasata oma lennundusjulgestuse inspekteerimisrühmadesse kvalifitseeritud eksperte EFTA järelevalveametist.
            
         
               (3)
            
            
               Käesoleva määrusega ette nähtud meetmed on kooskõlas määruse (EÜ) nr 300/2008 artikli 19 lõikes 2 osutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Komisjoni määruse (EL) nr 72/2010 (3) artikli 2 lõige 3 asendatakse järgmisega:
   
      „3.   „komisjoni inspektor”– isik, kelle komisjon on valinud osalema komisjoni inspektsioonides, kes on liidu või Euroopa Vabakaubanduse Assotsiatsiooni (EFTA) liikmesriigi kodanik ning kelle on teenistusse võtnud üks järgmistest:
      
                  —
               
               
                  komisjon;
               
            
                  —
               
               
                  liidu liikmesriik riikliku audiitorina;
               
            
                  —
               
               
                  EFTA liikmesriik isikuna, kelle ülesanne on teha nõuetele vastavuse järelevalve toiminguid riiklikul tasandil kõnealuse liikmesriigi nimel;
               
            
                  —
               
               
                  EFTA järelevalveamet;
               
            
                  —
               
               
                  Euroopa Tsiviillennunduse Konverentsi (ECAC) peasekretariaat.”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 97, 9.4.2008, lk 72.
   
      (2)  EÜT L 1, 3.1.1994, lk 3.
   
      (3)  Komisjoni 26. jaanuari 2010. aasta määrus (EL) nr 72/2010, millega nähakse ette lennundusjulgestuse valdkonnas korraldatavate komisjoni inspekteerimiste kord (ELT L 23, 27.1.2010, lk 1).